Royal-Eksçeync (Nyu-York)
Royal-Eksçeync (ing. Royal Exchange), həmçinin Old-Royal-Eksçeync (ing. Old Royal Exchange) və ya Merçants-Eksçeync (ing. Merchants Exchange) — ABŞ-nin Nyu-York şəhərində, Brod-stritin ətəyində, Voter-strit ilə kəsişməsinin yaxınlığında qapalı bazar. Əvvəlcə 1675-ci ildə bir mərtəbəli bina, 1752-ci ildə yuxarı mərtəbədəki iclas zalı ilə yenidən qurulmuşdur. Bu, o zaman İngiltərə və Avropada tapılan bazar salonları tipinə xasdır. ABŞ Ali Məhkəməsi 1790-cı il fevralın 2-dən 10-dək binada ilk iclasını keçirmişdir. Məhkəmə iclası başlamazdan əvvəl şəhər məmurları bazarın qəssablarını köçürmüşdülər və məhkəməni "arabaların səs-küyündən" xilas etmək üçün zəncir vurmuşdular. İkinci iclas 1790-cı ilin avqustunda keçirilmişdir. Məhkəmə 1791-ci ildə federal hökumətin qalan hissəsi ilə Filadelfiyaya köçməzdən əvvəl cəmi on iki gün Nyu-Yorkda görüşmüşdür. Royal-Eksçeync binası 1799-cu ildə sökülmüşdür.